Общо 385,162,573
Страници 8,859
заради продължаващи протести срещу него в страната, предадоха агенциите. Гиорги Квирикашвили съобщи, че е взел решението си след проведени консултации с ръководството на управляващата партия "Грузинска мечта", по време на което е станало ясно, че има разминаване на мненията по отношение на ситуацията в страната. Оставката на Квирикашвили автоматично означава оставка на цялото правителство. В съответствие със законодателството на Грузия в рамките на една седмица партия "Грузинска мечта" трябва да предложи нов кандидат за поста. От края на май в Грузия се проведоха масови протести, свързани със съдебно дело за убийство на двама младежи, чиито убийци бяха оправдани. Главният прокурор Иракли Шотадзе подаде оставка, но сред исканията на протестиращите беше и Квирикашвили да напусне поста си заради корупцията в съдебната система.
Нацистко знаме се е развявало
на австралийско военно превозно средство по време на операция в Афганистан, предаде Би Би Си. Телевизия Ей Би Си публикува снимка от 2007 г., като според източника й това е по-скоро "неуместна шега", отколкото доказателство за неонацизъм. Премиерът Малкълм Търнбул заяви, че демонстрациите с нацистко знаме са "крайно неприемливи" Австралийските военни сили са активни в Афганистан в различни роли от 2001 г., предимно в провинциите Урузган и Кандахар.
Германската канцлерка отхвърли предложението
на австрийския канцлер Себастиан Курц защитата на границите на ЕС от нелегални мигранти да се извършва от "ос на желаещите" с участието на Германия, Австрия и Италия, предадоха агенциите. "Необходими са много такива форми на сътрудничество, не само тази, ако искаме да намерим единодушно европейско решение за нелегалната миграция", заяви Ангела Меркел. Курц, който е сред най-големите критици на решението на Меркел да отвори през 2015 г. границите на Германия за стотици хиляди кандидати за убежище, направи това предложение по-рано на среща в Берлин с вътрешния министър Хорст Зеехофер. Зеехофер, който е лидер на баварския Християнсоциален съюз (ХСС), постоянно критикува Меркел за миграционната й политика.